Sifat boʻyicha ekspert-auditorlarni attestatsiyadan oʻtkazish tartibi toʻgʻrisidagi nizomni tasdiqlash haqida
(order, 2025-03-24)

Oʻzbekiston Respublikasining “Texnik jihatdan tartibga solish toʻgʻrisida”gi Qonuni va Vazirlar Mahkamasining 2024-yil 1-iyuldagi 370-son “Oʻzbekiston Respublikasi Vazirlar Mahkamasi huzuridagi Oʻzbekiston texnik jihatdan tartibga solish agentligi va uning tizimidagi tashkilotlari faoliyatini samarali yoʻlga qoʻyish choralari toʻgʻrisida”gi qaroriga muvofiq buyuraman: 1. Sifat boʻyicha ekspert-auditorlarni attestatsiyadan oʻtkazish tartibi toʻgʻrisidagi nizom ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi. Mazkur Nizom sifat boʻyicha ekspert-auditorlarni hamda sifat boʻyicha ekspert-auditorlikka nomzodlarni (bundan buyon matnda nomzod deb yuritiladi) attestatsiyadan oʻtkazish tartibini belgilaydi. 1. Mazkur Nizomda quyidagi asosiy tushunchalar qoʻllaniladi: akkreditatsiya — muvofiqlikni baholash organlarining muayyan faoliyat sohasida muvofiqlikni baholashga doir ishlarni bajarishga vakolatliligini akkreditatsiya organi tomonidan rasman tasdiqlash; attestatsiya — nomzodlarning nazariy bilim va kasbiy tayyorgarlik darajasini baholash jarayoni; sifat boʻyicha ekspert-auditor — mazkur Nizomda belgilangan tartibda attestatsiyadan oʻtkazilgan, muvofiqlikni baholash sohasidagi ishlarni olib borish uchun tegishli malakaga ega boʻlgan mutaxassis; davriy baholash — akkreditatsiya qilingan subyekt faoliyatining akkreditatsiya davrida belgilangan talablarga muvofiqligini akkreditatsiya siklida qayta baholash tartib-taomili; 2. Sifat boʻyicha ekspert-auditorlarni attestatsiyasi (bundan buyon matnda attestatsiya deb yuritiladi) ularning professional malakasi va kasbiga munosibligi darajasini xolisona baholash, zimmasiga yuklangan vazifalar, funksiyalarni bajarish yuzasidan masʼuliyatini, sifatni baholash faoliyatining samaradorligini oshirish hamda sifat boʻyicha ekspert-auditorlik faoliyati bilan shugʻullanish huquqini berish maqsadida amalga oshiriladi. 3. Oliy maʼlumotli, muvofiqlik sertifikati va sifatni baholash sohasida uch yildan kam boʻlmagan ish stajiga ega boʻlgan, sifatni baholash sohasida malaka oshirgan, shuningdek sertifikatlashtirishdan oʻtgan sohasi boʻyicha jami 4-marta akkreditatsiya va davriy baholashlarda ishtirok etgan mutaxassislar sifat boʻyicha ekspert-auditorlikka attestatsiyadan oʻtkaziladi. 4. Sifat boʻyicha ekspert-auditorlar har uch yilda bir marotaba attestatsiyadan oʻtkaziladi. 5. Attestatsiya haqqoniylik, davriylik, oshkoralik va xolislik prinsiplariga qatʼiy rioya qilingan holda oʻtkaziladi. 6. Attestatsiya mazkur Nizomda nazarda tutilgan tartibda tuziladigan Sifat boʻyicha ekspert-auditorlarni attestatsiyadan oʻtkazish komissiyasi (bundan buyon matnda attestatsiya komissiya deb yuritiladi) tomonidan amalga oshiriladi. 7. Attestatsiya komissiyasi Oʻzbekiston Respublikasi Vazirlar Mahkamasi huzuridagi Oʻzbekiston texnik jihatdan tartibga solish agentligi (bundan buyon matnda Agentlik deb yuritiladi) direktorining buyrugʻiga asosan Agentlik, Texnik jihatdan tartibga solish sohasida nazorat inspeksiyasi, “Oʻzbekiston standartlar instituti” davlat muassasasi, “Oʻzbekiston ilmiy-sinov va sifat nazorati markazi” davlat muassasasi, “Oʻzbekiston milliy metrologiya instituti” davlat muassasasi va “Oʻzbekiston akkreditatsiya markazi” davlat muassasasi mutaxassislari orasidan kamida toʻqqiz aʼzodan iborat tarkibda tuziladi. 8. Agentlik direktori attestatsiya komissiyasining raisi hisoblanadi. 9. Agentlikning Muvofiqlikni baholash boʻyicha texnik siyosatni amalga oshirish boshqarmasi attestatsiya komissiyasining ishini tashkil qiluvchi ishchi organi hisoblanadi. 10. Ishchi organ quyidagi vazifalarni amalga oshiradi: attestatsiyadan oʻtish uchun ariza topshirgan nomzodlarning hujjatlarini qabul qiladi va koʻrib chiqadi; attestatsiyadan oʻtish uchun ariza topshirgan nomzodlarni attestatsiya oʻtkazish joyi va kuni haqida xabardor qiladi; suhbat oʻtkazish uchun nomzodlarga beriladigan taxminiy savollarni tuzadi va attestatsiya komissiyasiga kiritadi; Sifat boʻyicha ekspertlar-auditorlar davlat reyestrini yuritadi; attestatsiya komissiyasining faoliyatini tashkil etish bilan bogʻliq boshqa masalalarni koʻrib chiqadi. 11. Attestatsiya komissiyasining yigʻilishi har uch oyda bir marotaba oʻtkaziladi, attestatsiyadan oʻtish uchun arizalar kelib tushmagan hollar bundan mustasno. 12. Attestatsiya komissiyasining yigʻilishi attestatsiya komissiyasi aʼzolarining kamida uchdan ikki qismi qatnashgan taqdirda vakolatli hisoblanadi. 13. Attestatsiya natijalari attestatsiya komissiyasining qarori bilan qabul qilinadi. Attestatsiya komissiyasining qarori bayonnoma shaklida rasmiylashtiriladi va attestatsiya komissiyasi aʼzolari tomonidan imzolanadi. 14. Nomzod attestatsiyadan oʻtish uchun attestatsiyadan oʻtish haqidagi ariza bilan Agentlikka murojaat qiladi. Arizaga quyidagi hujjatlar ilova qilinadi: nomzodning mazkur Nizomning 1-ilovasiga muvofiq shakl boʻyicha anketasi; akkreditatsiya va davriy baholashlarda ishtirok etganligini tasdiqlovchi buyruq nusxalari; ish joyidan tavsifnoma; xodimni sertifikatlashtirilganligi toʻgʻrisidagi muvofiqlik sertifikati nusxasi. Mazkur bandda nazarda tutilmagan hujjatlar talab qilinishiga yoʻl qoʻyilmaydi. 15. Sifat boʻyicha ekspert-auditor Sifat boʻyicha ekspert-auditorning attestatsiyadan oʻtganligi haqida guvohnomaning (bundan buyon matnda guvohnoma deb yuritiladi) amal qilish muddati tugashidan ikki oy oldin attestatsiyadan oʻtish haqidagi ariza bilan murojaat qiladi. 16. Hujjatlar kelib tushgan kunidan boshlab ikki kun muddatda attestatsiya komissiyasining ishchi organi tomonidan koʻrib chiqiladi. Taqdim etilgan hujjatlarda kamchiliklar aniqlangan taqdirda ishchi organ tomonidan nomzodga attestatsiyadan oʻtishga qoʻyishni rad etish asoslari koʻrsatilgan javob xati yuboriladi. 17. Attestatsiyadan oʻtishga qoʻyishni rad etish uchun asos boʻlgan kamchiliklar bir oy muddatda bartaraf etilgan taqdirda hujjatlar takroran koʻrib chiqish uchun taqdim qilinishi mumkin. 18. Quyidagilar attestatsiyadan oʻtishga qoʻyishning rad etilishi uchun asos hisoblanadi: zarur darajada rasmiylashtirilmagan hujjatlarni taqdim etish yoki mazkur Nizomning 14-bandida nazarda tutilgan hujjatlar taqdim etmaslik; taqdim etilgan hujjatlarda ishonchsiz yoki notoʻgʻri maʼlumotlar mavjudligi aniqlanganda. Attestatsiyadan oʻtishga qoʻyishni boshqa asoslar bilan rad etishga yoʻl qoʻyilmaydi. 19. Attestatsiyaning oʻtkazilish joyi va vaqti toʻgʻrisida nomzod attestatsiya oʻtkaziladigan sanadan kamida oʻn kun oldin xabardor qilinadi. 20. Attestatsiyadan oʻtish uchun hujjatlar taqdim etgan hamda attestatsiyaga uzrsiz sababga koʻra kelmagan nomzodlar attestatsiya komissiyasining navbatdagi majlisida attestatsiyadan oʻtkaziladi, bu haqda nomzod xabardor qilinadi. Attestatsiyaga uzrsiz sabab bilan takroran kelmagan nomzod attestatsiyadan oʻtmagan deb hisoblanadi va unga guvohnoma berish rad etiladi. 21. Attestatsiya suhbat shaklida oʻtkaziladi. Nomzod bilan uning kasb faoliyatiga bogʻliq boʻlgan qonunchilik sohasi, shu jumladan muvofiqlikni baholash sohasida ish yuritish asoslari boʻyicha suhbat oʻtkaziladi. Suhbat jarayonida berilgan savollar va nomzodning javoblari (ip oʻtkazib belgilangan tartibda tikilgan va muhr bilan tasdiqlangan) maxsus jurnalda qayd etiladi. 22. Attestatsiya komissiyasi nomzodning bilimlari va ish tajribasini hisobga olib: nomzodni attestatsiyadan oʻtgan deb eʼtirof etish va unga attestatsiyadan oʻtganlik toʻgʻrisidagi guvohnomani berish haqida; nomzodni attestatsiyadan oʻtmagan deb eʼtirof etish va unga attestatsiyadan oʻtganlik toʻgʻrisidagi guvohnomani berishni rad etish haqida qaror qabul qiladi. 23. Attestatsiya komissiyasining qarorlari attestatsiya komissiyasining majlisda hozir boʻlgan aʼzolarining oddiy koʻpchilik ovozi bilan qabul qilinadi. Ovozlar teng boʻlib qolgan taqdirda raisning ovozi hal qiluvchi ovoz hisoblanadi. Ovoz berish nomzodning ishtirokisiz oʻtkaziladi. 24. Attestatsiya natijalari ovoz berish jarayoni tamom boʻlgandan keyin darhol eʼlon qilinadi. 25. Attestatsiya komissiyasi qaroridan norozi boʻlgan nomzodlar attestatsiya natijalari eʼlon qilingan kundan boshlab oʻn kun ichida Agentlik direktorining buyrugʻiga muvofiq tuziladigan apellyatsiya komissiyasiga ariza (shikoyat) bilan murojaat qilishlari mumkin. 26. Apellyatsiya komissiyasi attestatsiya komissiyasi tarkibiga kirmagan Agentlik, “Oʻzbekiston standartlar instituti” davlat muassasasi, “Oʻzbekiston ilmiy-sinov va sifat nazorati markazi” davlat muassasasi, “Oʻzbekiston standartlar instituti” davlat muassasasi muvofiqlikni baholash organlarining mutaxassislaridan besh kishidan iborat tarkibda tuziladi. 27. Nomzodning arizasi (shikoyati) roʻyxatga olingan kundan boshlab yetti kunlik muddatda koʻrib chiqiladi. Arizani (shikoyatni) koʻrib chiqish jarayonida nomzod ishtirok etishi mumkin. Nomzodning arizani (shikoyatni) koʻrib chiqish jarayonida ishtirok etmasligi uni koʻrib chiqmaslikka asos boʻlmaydi. Apellyatsiya komissiyasi attestatsiya komissiyasi qarorini oʻzgarishsiz qoldirish yoki uni bekor qilib, nomzod arizasini (shikoyatini) qanoatlantirish haqida qaror chiqaradi. Apellyatsiya komissiyasi qarori nusxasi nomzodga va attestatsiya komissiyasiga apellyatsiya komissiyasi qarori chiqqan kundan eʼtiboran ikki kun muddatda taqdim etiladi. 28. Sifat boʻyicha ekspert-auditorlikka attestatsiyadan oʻtgan xodimga ikki kun muddatda ushbu Nizomga 2-ilovasiga muvofiq shaklda guvohnoma beriladi va Sifat boʻyicha ekspertlar-auditorlar davlat reyestriga kiritiladi. Guvohnomaning amal qilish muddati — uch yil. Guvohnoma blankalari qatʼiy hisobot beriladigan hujjatlar hisoblanadi, himoyalanganlik darajasiga, hisobga olish seriyasiga va tartib raqamiga ega boʻladi. 29. Attestatsiyadan oʻtganlik toʻgʻrisidagi guvohnomani qayta rasmiylashtirish sifat boʻyicha ekspert-auditorining familiyasi, ismi yoki otasining ismi oʻzgargan taqdirda, uning arizasi asosida ishchi organ tomonidan amalga oshiriladi. Guvohnoma qayta rasmiylashtirilgunga qadar sifat boʻyicha ekspert-auditor oʻz faoliyatini ilgari berilgan guvohnoma asosida amalga oshiradi. 30. Qayta rasmiylashtirilgan guvohnomada oldingi guvohnomada koʻrsatilgan amal qilish muddati qayd etilgan boʻlishi kerak. Oldin berilgan guvohnoma bekor qilinadi. 31. Guvohnoma yoʻqolgan yoki yaroqsiz holga kelgan taqdirda sifat boʻyicha ekspert-auditorining arizasiga koʻra uning dublikati berilishi mumkin. 32. Dublikatni berishda sifat boʻyicha ekspert-auditorga Agentlik tomonidan “Dublikat” belgisi qoʻyilgan attestatsiyadan oʻtganlik toʻgʻrisidagi yangi guvohnoma beriladi, ushbu guvohnomada oldingi guvohnomada koʻrsatilgan amal qilish muddati qayd etilgan boʻlishi kerak. 33. Attestatsiyadan oʻtganlik toʻgʻrisidagi guvohnoma qayta rasmiylashtirilishi va dublikati berilishi uchun attestatsiyadan oʻtish talab qilinmaydi. 34. Attestatsiya komissiyasi qarori yuzasidan qonunchilik hujjatlarida belgilangan tartibda sudga shikoyat qilinishi mumkin. 35. Ushbu Nizom talablarining buzilishida aybdor boʻlgan shaxslar qonunchilik hujjatlariga muvofiq javob beradilar. ‎‎(Oʻzbekiston Respublikasining Davlat gerbi)‎‎Sifat boʻyicha ekspert-auditorning attestatsiyadan oʻtganligi haqida‎GUVOHNOMA‎‎‎‎‎__________№____________________‎‎‎‎‎(seriyasi)‎‎‎‎‎(milliy muvofiqlik belgisi)‎‎Sifat boʻyicha ekspertlar-auditorlar davlat reyestrida quyidagi raqam bilan roʻyxatdan oʻtkazildi:‎Ushbu bilan‎‎‎‎‎_________________________________________________________‎‎‎‎‎(sifat boʻyicha ekspert-auditorning familiyasi, ismi, otasining ismi)____________________________________________________________________________________________‎‎“Texnik jihatdan tartibga solish” agentligida attestatsiyadan oʻtganligi tasdiqlanadi‎_____________________________________________________‎‎(sifatni baholash sohasining nomi)‎‎‎‎‎‎va u sifat boʻyicha ekspert-auditorlik faoliyatini yuritishi mumkin.‎‎Guvohnoma‎‎_______________________________‎gacha amal qiladi.‎‎‎‎‎‎(yil, kun va oy)‎‎‎‎‎‎Attestatsiya komissiyasi raisi:‎‎‎_________________________________________________________‎‎‎(imzo)‎‎‎(familiyasi, ismi, otasining ismi)‎M.Oʻ.‎‎‎‎‎‎‎